wickkiey/tamil-wikipedia-chunked huggingface dataset:
# அலாவுதீன் உசைன் சா

## தோற்றம் மற்றும் ஆரம்ப வாழ்க்கை

அலாவுதீன் உசைன் ஷா அரேபிய அல்லது சையிது பூர்வீக வம்சாவளியைச் சேர்ந்தவராவார்.  
இவரது தந்தை அசுரப் அல்-உசைனி ஆரம்பத்தில் துர்கெஸ்தானின் டெர்மெஸ் நீண்ட காலம் வாழ்ந்த பின்னர் மேற்கு வங்காளத்தின் சந்த்பூரில் குடியேறியதாக வங்காளத்தில் முஸ்லிம் ஆட்சி பற்றிய *ரியாஸ்-உஸ்-சலாடின்* முதல் பிரித்தானிய கால வரலாற்று புத்தகத்தில் குறிப்பிடப்பட்டுள்ளார். இவரும் இவரது அண்ணன் யூசுப் ஆகியோர் தங்கள் குழந்தைப் பருவத்தை உள்ளூர் இசுலாமியச் சட்டப்பள்ளின் ஆசிரியரின் கீழ் படித்தனர். பின்னர் அவர் தனது மகளை உசைனுக்கு திருமணம் செய்து வைத்தார். சந்த்பூரில் உசைனின் ஆட்சியின் ஆரம்ப காலத்தில் பல கல்வெட்டுகள் நிறுவப்பட்டிருக்கலாம். உசைன் தனது ஆட்சியின் முதல் ஆண்டில் 1494 இல் சந்த்பாராவில் கெரூர் மசூதியைக் கட்டினார். இந்த கிராமத்தில் உள்ள *ஷேகர் திகி* என்ற ஏரியும் உசைனுடன் தொடர்புடையது.
# அலாவுதீன் உசைன் சா

## கலாச்சாரப் பங்களிப்பு

உசைன் சாவின் ஆட்சியின்போது வங்காள இலக்கியம் குறிப்பிடத்தக்க வளர்ச்சியைக் கண்டது. விஜய் குப்தா என்பவர் தனது *மானசமங்கல்* காவியத்தையும் இவரது ஆட்சிக் காலத்தில் எழுதினார். அவர் உசைன் சாவை அருச்சுனனுடன் ( *சம்கிராம் அர்ஜுன் ராஜா பிரபாதர் ரபி* ) ஒப்பிட்டுப் புகழ்ந்துள்ளார். அவர் இவரை *நிருபதி-திலக்* (அரசர்களின் திலகம்) மற்றும் *ஜகத்-பூசன்* (பிரபஞ்சத்தின் அலங்காரம்) என்றும் குறிப்பிட்டுள்ளார். உசைன் ஷாவின் அதிகாரியான யசோராஜ் கான், தான் எழுதிய வைணவப் பாடல்களில் உசைன் சாவைப் புகழ்ந்துள்ளார். உசைன் சாவின் ஆட்சிக் காலத்தில் குறிப்பிடத்தக்க பல நினைவுச் சின்னங்கள் கட்டப்பட்டன. இவர், வாலி முகம்மது கவுரில் சோட்டா சோனா மசூதியைக் கட்டினார்.  
இவரது ஆட்சியின் போது, சேக் முகம்மது இபின் யசுதான் பக்சு பெங்காலி என்று அழைக்கப்படும் ஒரு இசுலாமிய அறிஞர், எக்தாலாவுக்குச் சென்றார். அங்கு அவர் சாகிக் அல்-புகாரி என்ற நூலை எழுதி, சோனார்கானில் இருந்த சுல்தானுக்கு பரிசளித்தார். கையெழுத்துப் பிரதி தற்போது பீகார் மாநிலம் பாட்னாவில் உள்ள பாங்கிப்பூரில் உள்ள குடா பக்ச் கிழகத்திய நூலகத்தில் வைக்கப்பட்டுள்ளது.
# அலாவுதீன் உசைன் சா

## மத சகிப்புத்தன்மை

உசைன் ஷா தனது ஆட்சிக்காலத்தில் குடிமக்களிடம் மத சகிப்புத்தன்மையுடனே நடந்து கொண்டார். இருப்பினும், தனது ஒடிசாப் போரின் போது, சில இந்துக் கோயில்களை அழித்தார் என்று எழுதுகிறார். பிருந்தாவன தாச தாக்கூர் என்பவர் தனது சைதன்ய பாகவதத்தில் குறிப்பிட்டுள்ளதாக வரலாற்றாசிரியர் ஆர்.சி. மஜும்தார் கூறுகிறார். எனினும் கோயில்களின் அழிவு சுல்தானின் கட்டளையால் மேற்கொள்ளப்படவில்லை. இடைக்காலத் துறவி, சைதன்யர் மற்றும் அவரது சீடர்கள் இவரது ஆட்சியின் போது வங்காளத்தில் பக்தி நெறியைப் பரவச் செய்தனர். உசைன் சா சைதன்யரை தனது குடிமக்களில் பெரும்பாலோனோர் பின்தொடர்வதைப் பற்றி அறிந்ததும், அவரை எந்த வகையிலும் காயப்படுத்த வேண்டாம் என்றும் அவர் விரும்பும் இடத்திற்குச் செல்ல அனுமதிக்குமாறும் அவர் தனது அதிகாரிகளுக்கு உத்தரவிட்டார். பின்னர், உசைன் சாவின் நிர்வாகத்தில் பணியாற்றிய இரண்டு உயர் இந்து அதிகாரிகளும், அவரது தனிச் செயலாளர்களான ரூபா கோஸ்வாமி மற்றும் அவரது அந்தரங்க அமைச்சர் சனாதன கோஸ்வாமி ஆகியோர் சைதன்யரின் சீடர்களாக ஆனார்கள்.
# அலாவுதீன் உசைன் சா

## இதனையும் காண்க

- வங்காள வரலாறு
- வங்காளதேச வரலாறு
- இந்திய வரலாறு
- ஈசா கான்
# பாபாசாகேப் பீம்ராவ் அம்பேத்கர் பீகார் பல்கலைக்கழகம்

**பாபாசாகேப் பீம்ராவ் அம்பேத்கர் பீகார் பல்கலைக்கழகம்**, முன்பு **பீகார் பல்கலைக்கழகம்**, **டாக்டர். பி.ஆர். அம்பேத்கர் பீகார் பல்கலைக்கழகம்** (**BRABU**) என்று பிரபலமாக அறியப்பட்ட இப்பல்கலைக்கழகம் இந்தியாவின் பீகாரில் மாநிலத்தில் உள்ள முசாபர்பூரில் அமைந்துள்ள ஒரு பொதுத்துறை பல்கலைக்கழகமாகும். 1960 இல் நிறுவப்பட்ட இப்பல்கலைக்கழகம் 38 தொகுதிக் கல்லூரிகளையும் 40 இணைப்புக் கல்லூரிகளையும் கொண்டுள்ளது. இது இளங்கலை முதல் முதுகலை மற்றும் ஆராய்ச்சி நிலை வரை நேரடிக் கல்வியையும், தொலைதூரக் கல்வியையும் வழங்குகிறது. இது சமூக சீர்திருத்தவாதியும் மற்றும் இந்திய அரசியலமைப்பின் சிற்பியுமான பி.ஆர்.அம்பேத்கரின் பெயரால் அழைக்கப்படுகிறது.
# பாபாசாகேப் பீம்ராவ் அம்பேத்கர் பீகார் பல்கலைக்கழகம்

## வரலாறு

பீகார் பல்கலைக்கழகம் 1952 இல் *பீகார் பல்கலைக்கழகச் சட்டம், 1951* மூலம் நிறுவப்பட்டது. இச்சட்டம் பாட்னா பல்கலைக்கழகத்தைப் பிரித்து, பாட்னாவின் நகராட்சி எல்லைக்கு வெளியே அமைந்துள்ள அனைத்து கல்லூரிகளின் அதிகார வரம்பையும் புதிதாக உருவாக்கப்பட்ட பல்கலைக்கழகத்திற்கு வழங்க வழிவகை செய்கிறது.
# பாபாசாகேப் பீம்ராவ் அம்பேத்கர் பீகார் பல்கலைக்கழகம்

## கல்லூரிகள்

இப்பல்கலைக்கழகத்தின் அதிகார வரம்பு திர்காத் கோட்டத்தின் ஆறு மாவட்டங்களில் பரவியுள்ளது. 2022 ஆண்டு நிலவரப்படி இப்பல்கலைக்கழகம் 38 தொகுதிக் கல்லூரிகளையும் மற்றும் 40 இணைப்புக் கல்லூரிகளையும் கொண்டுள்ளது.  
இதன் தொகுதிக் கல்லூரிகளாவன:  
- லங்கத் சிங் கல்லூரி
- மஹந்த் தர்ஷன் தாஸ் மகிளா கல்லூரி
- ஆர். டி. எஸ். கல்லூரி முசாபர்பூர்
- டாக்டர் ஆர். எம். எல். எஸ். கல்லூரி முசாபர்பூர்
- எம். பி. சின்ஹா அறிவியல் கல்லூரி முசாபர்பூர்
- ஆர். பி. பி. எம். கல்லூரி முசாபர்பூர்
- நிதீஷ்வர் சிங் கல்லூரி முசாபர்பூர்
- ராமேஸ்வர் சிங் கல்லூரி முசாபர்பூர்
- எல். என். டி. கல்லூரி முசாபர்பூர்
- எம். எஸ். கே. பி. கல்லூரி முசாபர்பூர்
- ஜிவச் கல்லூரி மோதிபூர் முசாபர்பூர்
- ஆர். சி. கல்லூரி முசாபர்பூர்
- எஸ். ஆர். பி. எஸ். கல்லூரி முசாபர்பூர்
- ஆர். என் கல்லூரி ஹாஜிபூர் வைஷாலி
- வைஷாலி மகிளா கல்லூரி ஹாஜிபூர் வைஷாலி
- ஜமுனி லால் கல்லூரி ஹாஜிபூர் வைஷாலி
- டி. சி. கல்லூரி ஹாஜிபூர் வைஷாலி
- எல். என். கல்லூரி வைஷாலி
- சம்தா கல்லூரி வைஷாலி
- பி. எம். டி கல்லூரி ஹாஜிபூர் வைஷாலி
- எஸ். ஆர். கே. ஜி. கல்லூரி சீதாமார்சி
- எஸ். எல். கே. கல்லூரி சீதாமார்சி
- ஆர். எஸ். எஸ். அறிவியல் கல்லூரி சீதாமார்சி
- ஆர். எஸ். எஸ். மகிளா கல்லூரி சீதாமார்சி
- ஜே. எஸ். கல்லூரி சீதாமர்ஹி
- எம். எஸ். கல்லூரி கிழக்கு சம்பாரண்
- டாக்டர் எஸ். கே. சின்ஹா மகளிர் கல்லூரி , கிழக்கு சம்பாரண்
- எஸ். என். எஸ். கல்லூரி ஹாஜிப்பூர்
- எல். என். டி. கல்லூரி கிழக்கு சம்பாரண்
- எம். எஸ். எஸ். ஜி. கல்லூரி கிழக்கு சம்பாரண்
- எஸ். ஆர். ஏ. பி. கல்லூரி கிழக்கு சம்பாரண்
- கே. சி. டி. சி கல்லூரி கிழக்கு சம்பாரண்
- எம். ஜே. கே கல்லூரி மேற்கு சம்பாரண்
- ராம் லக்கான் சிங் யாதவ் கல்லூரி பெட்டியா பெட்டியா மேற்கு சம்பாரண்
- டி. பி. வர்மா கல்லூரி மேற்கு சம்பாரண்
- சி. என். கல்லூரி சாஹிப்கஞ்ச் முசாபர்பூர்
- ஜே. பி. எஸ். டி. கல்லூரி பக்குச்சி
- ஆர். பி. எஸ். கல்லூரி சகியாஜ் வைஷாலி
# பாபாசாகேப் பீம்ராவ் அம்பேத்கர் பீகார் பல்கலைக்கழகம்

## முன்னாள் மாணவர்கள்

<div>
- பந்தனா குமாரி
- அஜித் அஞ்சும்
- சஞ்சீவ் கே ஜா
- மிருதுளா சின்கா
- ரேணு தேவி
- இராதா மோகன் சிங்
- அர்ஜுன் ராய்
- இரமா தேவி
- ரிது ஜெய்சுவால்
- அஜய் நிசாத்
- இராம கிசோர் சிங்
- உபேந்திர குசுவாகா
- உமாதர் சிங்
- இரவீந்திர பிரபாத்
- நயாப் சிங்
- ரேணு சி.லசுகர்
- அப்துல் அக்கீம் அசுகரி
- சமிம் அகமது
- நுதன் தாக்கூர்-இலக்னோவைச் சேர்ந்த சமூக மற்றும் அரசியல் ஆர்வலர்
</div>
# அசுபராகேசியே

**அசுபராகேசியே** (தாவர வகைப்பாட்டியல்:*Asparagaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>Juss.</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1789 ஆம் ஆண்டு வெளிவந்துள்ளது.
# அசுபராகேசியே

## இணைப்பெயர்கள்

இணைப்பெயர் என்பது ஒரு தாவரத்தின் முந்தைய வகைப்பாட்டின் பெயராக இருக்கலாம். தொடர்ந்து ஏற்படும் தாவரவியல் கண்டுபிடிப்பின் காரணமாக, இரு தாவரத்தின் பெயரை மாற்ற வேண்டிய சூழல் ஏற்படுகிறது. இப்பெயர்களை பேணுவதன் மூலம், குழப்பங்கள் தவிர்க்கப்படுகின்றன. இணைப்பெயர்கள்/வேறுபெயர்கள் என்பன இரு வகைப்படும். 1) ஒற்றைவகையது (Monotypic), 2) வேறுவகையது (Heterotypic). இதில் மொத்தம் 4 வேறு பெயர்கள் உள்ளன.  
- வேறுவகைய இணைப்பெயர்கள்
1. *Agavaceae*
1. இப்பேரினத்தாவரவியலாளர்: கியூ குறிப்பேடு:
1. *Dracaenaceae*
1. இப்பேரினத்தாவரவியலாளர்: கியூ குறிப்பேடு:
1. *Eriospermaceae*
1. இப்பேரினத்தாவரவியலாளர்: கியூ குறிப்பேடு:
1. *Hyacinthaceae*
1. இப்பேரினத்தாவரவியலாளர்: கியூ குறிப்பேடு:
# அசுபராகேசியே

## இதன் பேரினங்கள்

இக்குடும்பத்தின் கீழ், 121 பேரினங்களை, பன்னாட்டு வகைப்பாட்டியலறிஞர் ஏற்றுக் கொண்டுள்ளனர்.  
1. *Acanthocarpus*
1. *Agave*
1. *Albuca*
1. *Alrawia*
1. *Androstephium*
1. *Anemarrhena*
1. *Anthericum*
1. *Aphyllanthes*
1. *Arthropodium*
1. *Asparagus*
1. *Aspidistra*
1. *Austronea*
1. *Barnardia*
1. *Beaucarnea*
1. *Behnia*
1. *Bellevalia*
1. *Beschorneria*
1. *Bessera*
1. *Bloomeria*
1. *Bowiea*
1. *Brimeura*
1. *Brodiaea*
1. *Camassia*
1. *Chamaexeros*
1. *Chlorogalum*
1. *Chlorophytum*
1. *Clara*
1. *Comospermum*
1. *Convallaria*
1. *Cordyline*
1. *Danae*
1. *Dandya*
1. *Dasylirion*
1. *Daubenya*
1. *Diamena*
1. *Dichelostemma*
1. *Dichopogon*
1. *Diora*
1. *Dipcadi*
1. *Dipterostemon*
1. *Disporopsis*
1. *Diuranthera*
1. *Dracaena*
1. *Drimia*
1. *Drimiopsis*
1. *Echeandia*
1. *Eremocrinum*
1. *Eriospermum*
1. *Eucomis*
1. *Eustrephus*
1. *Fessia*
1. *Furcraea*
1. *Fusifilum*
1. *Hagenbachia*
1. *Hastingsia*
1. *Hemiphylacus*
1. *Herreria*
1. *Herreriopsis*
1. *Hesperaloe*
1. *Hesperocallis*
1. *Hesperoyucca*
1. *Heteropolygonatum*
1. *Hooveria*
1. *Hosta*
1. *Hyacinthella*
1. *Hyacinthoides*
1. *Hyacinthus*
1. *Jaimehintonia*
1. *Lachenalia*
1. *Laxmannia*
1. *Ledebouria*
1. *Leucocrinum*
1. *Liriope*
1. *Lomandra*
1. *Maianthemum*
1. *Massonia*
1. *Merwilla*
1. *Milla*
1. *Muilla*
1. *Muscari*
1. *Muscarimia*
1. *Namophila*
1. *Nolina*
1. *Occultia*
1. *Ophiopogon*
1. *Ornithogalum*
1. *Oziroe*
1. *Paradisea*
1. *Peliosanthes*
1. *Petronymphe*
1. *Polygonatum*
1. *Prospero*
1. *Pseudogaltonia*
1. *Pseudolachenalia*
1. *Pseudoprospero*
1. *Puschkinia*
1. *Reineckea*
1. *Resnova*
1. *Rohdea*
1. *Romnalda*
1. *Ruscus*
1. *Schizocarphus*
1. *Schoenolirion*
1. *Scilla*
1. *Semele*
1. *Sowerbaea*
1. *Speirantha*
1. *Spetaea*
1. *Theropogon*
1. *Thysanotus*
1. *Trichopetalum*
1. *Trihesperus*
1. *Triteleia*
1. *Triteleiopsis*
1. *Tupistra*
1. *Veltheimia*
1. *Xerolirion*
1. *Xochiquetzallia*
1. *Yucca*
1. *Zagrosia*
1. *Zingela*
# கெரூர் பள்ளிவாசல்

**கெரூர் பள்ளிவாசல்** (*Kherur Mosque*) **கெரௌல் பள்ளிவாசல்** என்றும் அழைக்கப்படும் இது இந்தியாவின் மேற்கு வங்காளத்தில் உள்ள முர்சிதாபா மாவட்டத்தின் ஜாங்கிபூர் துணைப்பிரிவில் உள்ள சாகர்திகி சமூக மேம்ப்பாட்டுத் தொகுதியில் உள்ள கெரூர் என்ற இடத்தில் அமைந்துள்ளது.
# கெரூர் பள்ளிவாசல்

### இடம்

கெரூர் பள்ளிவாசல் 24.349291°N 88.073112°E இல் அமைந்துள்ளது.
# கெரூர் பள்ளிவாசல்

## வரலாறு

செங்கலால் கட்டப்பட்ட இந்த பள்ளிவாசல் ஒரு பிரார்த்தனை அறையும் மற்றும் முன் அறையையும் கொண்டுள்ளது. இது அலாவுதீன் உசைன் சா ஆட்சியின் போது 1495 இல் இரபாத் கான் என்பவரால் கட்டப்பட்டது. செவ்வக வடிவில், இது 2 ஏக்கர் (0.81 எக்டர்) பரப்பளவில் பரவியுள்ளது.  
இந்தப் பள்ளிவாசல் இந்தியத் தொல்லியல் ஆய்வகத்தால் பாதுகாக்கப்பட்ட நினைவுச் சின்னமாகும்.  
அமிதாபா குப்தா தனது புகைப்படக் கலைஞர் தனது குறிப்பில் எழுதுகிறார்: பள்ளிவாசலில் உள்ள இரண்டு கல்வெட்டுகளின் அடிப்படையில் அலாவுத்-தின் உசைன் சாவின் ஆட்சிக் காலத்தில் கெரௌல் என்றழைக்கப்படும் கெரூரில் கி.பி 1495 இல் இரபாத் கானால் செங்கல்லால் கட்டப்பட்ட பள்ளிவாசலில், ஒரு குவிமாடம் கொண்ட சதுர பிரார்த்தனை அறை மற்றும் நான்கு மூலைகளிலும் நான்கு மினார்களுடன் முன்பக்கத்தில் மூன்று குவிமாடத்துடன் கட்டப்பட்டுள்ளது. 1897 ஆம் ஆண்டு ஏற்பட்ட பூகம்பத்தில் பிரதான பிரார்த்தனை அறையின் அரைக்கோளக் குவிமாடம் கீழே விழுந்துவிட்டது. இந்த பள்ளிவாசல் முற்றிலும் செங்கற்களால் எந்த ஒரு கல் முகமும் இல்லாமல் கட்டப்பட்டுள்ளது. சுவரில் டெரகோட்டா அலங்காரம் இருப்பதால் தனித்துவம் வாய்ந்தது. ஒரு சில பள்ளிவாசல்கள் மட்டுமே சுவர்களில் இத்தகைய அலங்காரங்களைக் கொண்டுள்ளன. மேலும் அவை 17 முதல் 19 ஆம் நூற்றாண்டுக்கு இடையில் கட்டப்பட்ட வங்காளத்தின் புகழ்பெற்ற சுடுமண் கோயில்களுக்கு முந்தையவை.
# அப்துல் மொமன் கான்

**அப்துல் மொமன் கான்** (Abdul Momen Khan) (1 அக்டோபர் 1919 - 12 டிசம்பர் 1984) ஓர் வங்காளதேச தேசியக் கட்சி அரசியல்வாதி ஆவார்.
# அப்துல் மொமன் கான்

## பின்னணி

மொமென் கான்,மாணவராக இருந்தபோது, டாக்கா பல்கலைக்கழகத்தின் புதிதாக நிறுவப்பட்ட மாணவர் சங்கத்தின் முதல் பேச்சாளராகத் தேர்ந்தெடுக்கப்பட்டார். இவர் 1941 இல் டாக்கா பல்கலைக்கழகத்தில் இளங்கலை மற்றும் பொருளாதாரத்தில் முதுகலைப் பட்டத்தையும் பெற்றார். 1954 இல், இவர் பாக்கித்தான் குடிமைப் பணியில் சேர்ந்தார். 1977 ஆம் ஆண்டு அரசியலில் சேருவதற்கு முன்பு இவர் வங்காளதேசத்தில் ஆட்சிப் பணியின் மிக உயர்ந்த பதவிக்கு உயர்ந்தார். அவர் 1977 இல் சியாவுர் இரகுமான் அமைச்சரவையில் உணவுத் துறை அமைச்சரானார்.
# அப்துல் மொமன் கான்

## அரசியல்வாதி

மொமன் கான் புதிதாக உருவாக்கப்பட்ட தேசிய ஜனநாயகக் கட்சியின் நிறுவனர் உறுப்பினராகவும், அதன் முதல் ஆட்சிமன்றக் குழு உறுப்பினராகவும் இருந்தார். பின்னர் வங்காளதேச தேசியக் கட்சியின் நிறுவன உறுப்பினராகவும் அதன் துணைத் தலைவராகவும் இருந்தார். 1977-1982 காலகட்டத்தில் உணவுத் துறை அமைச்சராகப் பணியாற்றினார்.  
மொமென் கான், 1979 இல் வங்காளதேச நாடாளுமன்ற உறுப்பினராகத் தேர்ந்தெடுக்கப்பட்டார்.
# அப்துல் மொயின் கான்

**முனைவர் அப்துல் மொயின் கான்** (**Dr. Abdul Moyeen Khan)** (பிறப்பு 1 ஜனவரி 1947) ஓர் வங்காளதேச தேசியக் கட்சி அரசியல்வாதி ஆவார். இவர், கட்சியின் தற்போதைய நிலைக்குழு உறுப்பினராக உள்ளார். 1993-1996 இல் வங்காளதேச அரசாங்கத்தின் திட்டமிடலுக்கான மாநில அமைச்சராகவும், 2001-2002 இல் தகவல் அமைச்சராகவும், 2002-2006 இல் அறிவியல் மற்றும் தகவல் மற்றும் தொடர்பு தொழில்நுட்ப அமைச்சராகவும் இவர் பணியாற்றினார். இவர் 1991 முதல் 2006 வரை வங்காளதேச நாடாளுமன்ற உறுப்பினராகப் பணியாற்றினார்.
# அப்துல் மொயின் கான்

## பின்னணி

புதிதாக உருவாக்கப்பட்ட தேசிய ஜனநாயகக் கட்சியின் நிறுவனர் உறுப்பினராகவும், அதன் முதல் ஆட்சிமன்றக் குழு உறுப்பினராகவும் இருந்தார். பின்னர் வங்காளதேச தேசியக் கட்சியின் நிறுவன உறுப்பினராகவும் அதன் துணைத் தலைவராகவும் இருந்தார். 1977-1982 காலகட்டத்தில் உணவுத் துறை அமைச்சராகப் பணியாற்றிய அப்துல் மொமன் கானின் மகனாவார்.  
தொழில் ரீதியாக ஒரு கல்வியாளரான முனைவர் கான், பள்ளிகள் மற்றும் கல்லூரிகளில் அனைத்து தேர்வுகளிலும் விருதுகள் மற்றும் தங்கப் பதக்கங்களுடன் முதலிடம் பெற்றுத் தேர்ச்சிப் பெற்றார். 1973 இல் சசெக்ஸ் பல்கலைக்கழகத்தில் முனைவர் பட்டம் பெற்றார். டாக்கா பல்கலைக்கழகத்தில் 1991 வரை இயற்பியல் பேராசிரியராக இருந்தார். 1991 இல் ஐந்தாவது நாடளுமன்றத்திற்கு முதன்முதலில் வெற்றிகரமாக போட்டியிட்டு, நர்சிங்டி 2 தொகுதிக்கான உறுப்பினராகத் தேர்ந்தெடுக்கப்பட்டார். பின்னர் தொடர்ந்து 3 நாடாளுமன்றங்களில் தொடர்ந்து போட்டியிட்டு 2006 ஆம் ஆண்டு வரை தனது தொகுதியை பிரதிநிதித்துவப்படுத்தினார்
# அப்துல் மொயின் கான்

## தொழில்

டிசம்பர் 2009 இல், வங்காளதேச தேசியக் கட்சியின் கொள்கை திட்டமிடல் நிலைக்குழுவில் கான் உறுப்பினரானார்.
# எம் இன்னாசு அலி

**எம் இன்னாசு அலி** (*M Innas Ali*) (செப்டம்பர் 1, 1916மே 3, 2010) ஓர் வங்காளதேச இயற்பியலாளர் ஆவார். இவர் வங்காளதேச அணுசக்தி ஆணையத்தின் நிறுவனத் தலைவராக இருந்தார். 1994 இல் வங்காளதேசத்தின் தேசியப் பேராசிரியராகத் தேர்ந்தெடுக்கப்பட்டார்.
# எம் இன்னாசு அலி

## கல்வி

அலி, 1940 இல் தாக்கா பல்கலைக்கழகத்தில் இயற்பியலில் முதுகலை அறிவியல் பட்டம் பெற்றவர். பின்னர் இவர், 1948இல் நியூயார்க்கு பல்கலைக்கழகத்தில் முனைவர் பட்ட ஆராய்ச்சியையும், 1955இல் இலண்டன் பல்கலைக்கழகத்தில் அணு இயற்பியலில் ஆரய்ச்சியையும் முடித்தார். அலி, வங்காளதேச அறிவியல் கழகத்தின் தலைவராகவும், சிட்டகாங் பல்கலைக்கழகத்தின் துணைவேந்தராகவும் பணியாற்றினார்.
# எம் இன்னாசு அலி

## விருதுகள்

- அறிவியல் மற்றும் தொழில்நுட்பத்திற்கான சுதந்திர தின விருது .1991 இல் இவருக்கு வழங்கப்பட்டது.
# தீசா சட்டமன்றத் தொகுதி

**தீசா சட்டமன்றத் தொகுதி** (தொகுதி வரிசை எண்:13) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *பிரவின் கோர்தன்ஜி மாலி* ஆவார்.
# தீசா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.  
1. தீசா தாலுகா (பகுதி) கிராமங்கள் - சுந்தியா, சோரா, ராமுன், தனவாடா, புரால், குச்சவாடா, விருனா, விதோர், பசல்வா, டெட்டோடா, ரம்சன், நாகஃபனா, கோசசனா, ஜாவல், தலேகாத், ரோபாஸ் நானி, ரோபாஸ் மோதி, ஃபகுத்ரா, அக்டோல், சோடாபூர் , கோதா, கடா, தன்புரா, தலேபுரா, தெர்வாடா, ஜெர்டா, பமாரு, குகல், வரன், செர்புரா, குன்வரா பதர், கசாரி, பைவாடா, மோர்தல் கோலியா, ஜெனாஜி ரபாரி கோலியா, சந்தாஜி கோலியா, பதாத், சத்ராலா, லத்தியா, வசதா, தவாசு, யாவர்புரா, லட்சுமிபுரா, டாமா, ஜோராபுரா, அகோல் நானி, அகோல் மோதி, மகாதேவியா, வட்லி ஃபார்ம், ரன்பூர் ஆதம்னோ வாஸ், ரன்பூர் வச்லோவாஸ், ரன்பூர் உகம்னோ வாஸ், கான்ட், ராஜ்பூர், ஷெர்கஞ்ச், கும்பட், மல்கத், தேதால், ராம்புரா, ஓதாவா, டெடோல், வடவல், ஜூனா தீசா, போயன், ரசனா நானா, ரசனா மோதா, துவா, தர்பதா, ஃபதேபுரா, வஸ்னா (ஜூனா தீசா), சனத், சந்தியா, சோதம்ப்லா, கெந்த்வா, வஹாரா, விருவாடா, தாசனவாசு, தீசா (எம்).
# தியோதார் சட்டமன்றத் தொகுதி

**தியோதார் சட்டமன்றத் தொகுதி** (Deodar Assembly constituency) (தொகுதி வரிசை எண்:14) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *கேஷாஜி சவுகான்* ஆவார்.
# தியோதார் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.  
1. தியோதார் தாலுகா
1. தீசா தாலுகா (பகுதி) கிராமங்கள் - ஜடியாலி, பத்ரா, நண்ட்லா, கானா, பகதியால், கோட்டா, துன்சோல், துரோபா, கெரோலா, பெச்டால், சரத், கமோடி, டெகா, வசுனா (குடா), ஜசரா, குடா, செக்ரா, கமோடா, தேவ்சாரி, ஜெனல் நானி, ஜாகோல், மாது, தோடனா, மோரல், லக்கானி, வஸ்னா (வதம்), மனகி, அக்தலா, சித்ரோடா, கதர்வா, கம்டி, வர்னோடா, கோதா, மோட்டா கப்ரா, நானா கப்ரா, வக்வாடா, தரன்வா, செருகத்து, பெப்லு, தலேகஞ்ச், கர்னல் பலோதர், நானி, கர்னல் மோதி, நெசுத்தா ஜூனா, நெஸ்தா நவா, ராம்வாசு, பல்டி, ரத்தன்புரா, சோய்லா, நவா பில்டி, பில்டி.
# தியோதார் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2012 | கேஷாஜி சவுகான் | பாரதிய ஜனதா கட்சி |  |
| 2017 | பூரியா சிவபாய் அம்பாய் | இந்திய தேசிய காங்கிரசு |  |
| 2022 | கேஷாஜி சவுகான் | பாரதிய ஜனதா கட்சி | } |
# கங்ரேஜ் சட்டமன்றத் தொகுதி

**கங்ரேஜ் சட்டமன்றத் தொகுதி** (*Kankrej Assembly Constituency*) (தொகுதி வரிசை எண்:15) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரசு கட்சியை சேர்ந்த *அம்ருத்ஜி மோதிஜி தாக்கூர்* ஆவார்.
# கங்ரேஜ் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபைத் தொகுதியில் பின்வரும் பிரிவுகள் அடங்கியுள்ளன.  
1. கங்ரேஜ் தாலுகா
1. தீசா தாலுகா (பகுதி) கிராமங்கள் - லுன்பூர், மானெக்புரா, கர்தோசன், அசேதா, நவா, சதர்பூர், சத்ரலா, முதேதா, யவர்கஞ்ச், போடல், சபாடியா, பத்ரமாலி, தரிசனா, கனஜரா, சமாவ் மோடவாசு, சவியானா, வெலவபுரா, சாமவ் நானா
# கங்ரேஜ் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2012 | தர்ஷிபாய் கான்புரா | இந்திய தேசிய காங்கிரசு |  |
| 2017 | கிர்திசிங் வகேலா | பாரதிய ஜனதா கட்சி |  |
| 2022 | அம்ருத்ஜி மோதிஜி தாக்கூர் | இந்திய தேசிய காங்கிரசு | } |
# ரதன்பூர் சட்டமன்றத் தொகுதி

**ரதன்பூர் சட்டமன்றத் தொகுதி** (தொகுதி வரிசை எண்:16) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பதான் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *லாவிங்ஜி முல்ஜிஜி சோலங்கி* ஆவார்.
# ரதன்பூர் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.  
1. ரதன்பூர் தாலுகா முழுவதும்
1. சந்தல்பூர் தாலுகா -தாலுகா முழுவதும் - (கேசர்காட் கிராமம் தவிர)
1. சாமி தாலுகா (பகுதி) கிராமங்கள் - தாதர், ததானா, செர்புரா, ரணவடா, கர்ச்சாரியா, கோச்நாட், பிசுமில்லாபாத், பாப்ரி, சந்தர்னி, ராம்புரா, சாக்கேல், கோதானா, தௌத்பூர், மாண்ட்வி, பமாதல், முபாரக்புரா, சஜுபுரா, நானா ஜோரவர்புரா, மத்ரோடா, மோட்டா சோரவர்புரா , மகமத்புரா, பாஸ்பா, கனிஜ், தட்கா, உமேத்புரா, லால்பூர், அட்காம், வஹேத்பூர், சுக்புரா, வேத், ரூப்நகர், பத்ரதா, கஜ்டின்புரா, சம்சர்புரா, சோனார், வவல், ஜலாலாபாத், குசர்வாடா, ஜில்வானா, கதிவாடா, வக்புரா, ரஃபு, பதர்கஞ்ச், நானி சந்தூர்
# ரதன்பூர் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2012 | நாகர்ஜி தாக்கூர் | பாரதிய ஜனதா கட்சி |  |
| 2017 | அல்பேஷ் தாக்கூர் | இந்திய தேசிய காங்கிரசு |  |
| 2017 (இடைத்தேர்தல்) | ரகுபாய் தேசாய் | இந்திய தேசிய காங்கிரசு |  |
| 2022 | லாவிங்ஜி முல்ஜிஜி சோலங்கி | பாரதிய ஜனதா கட்சி | } |
# அப்துல் மொமன் தலுக்தர்

**அப்துல் மொமின் தலுக்தர்** (*Abdul Momen Talukder*, 29 சூன் 1952 – 28 சனவரி 2025) வங்காளதேச தேசியக் கட்சியின் அரசியல்வாதியாவார். 2001 மற்றும் 2008 தேர்தல்களில் கட்சி வேட்பாளராக போக்ரா-3 தொகுதியிலிருந்து வங்காளதேச நாடாளுமன்றத்திற்குத் தேர்ந்தெடுக்கப்பட்டார்.
# அப்துல் மொமன் தலுக்தர்

## தொழில்

தலுக்தர், வங்காளதேச தேசியக் கட்சியின் மத்திய குழுவின் உதவி அமைப்பாளர் செயலாளராக பணியாற்றினார். 2001 மற்றும் 2008 தேர்தல்களில் கட்சி வேட்பாளராக போக்ரா-3 தொகுதியிலிருந்து நாடாளுமன்றத்திற்குத் தேர்ந்தெடுக்கப்பட்டார். தலுக்தரின் தந்தை அப்துல் மஜித் தலுக்தர் 1991-2001 காலகட்டத்தில் இதே தொகுதியை பிரதிநிதித்துவப்படுத்தினார். இவரது சகோதரர் அப்துல் மோகித் தலுக்தர், வங்காளதேச உயர் நீதிமன்றத்தால் நியமனம் சட்டவிரோதமானது என்று அறிவிக்கப்பட்டக் காரணத்தால் 2018 ஆம் ஆண்டில், தலுக்தரின் மனைவி மசூதா மோமனுக்கு போக்ரா-3 இல் போட்டியிட வாய்ப்பு வழங்கப்பட்டது.
# அப்துல் மொமன் தலுக்தர்

## போர்க் குற்றச் சாட்டுகள் மற்றும் தண்டனைகள்

வங்காளதேச விடுதலைப் போரின் மூத்த வீரரான முகமது சுபேத் அலி, போரின் போது இரண்டு முக்தி வாகினி உறுப்பினர்களைக் கொன்றதற்காக 8 மார்ச் 2011 அன்று தலுக்தர் மீது வழக்குத் தொடரப்பட்டது. 2017 ஆம் ஆண்டில், சர்வதேச குற்றவியல் தீர்ப்பாயத்தால் போர்க் குற்றச் சாட்டுகளில் இவருக்கு எதிராக பிடியாணை பிறப்பிக்கப்பட்டது.  
25 நவம்பர் 2021 அன்று, முக்தி வாகினி உறுப்பினர்களைக் கொன்ற குற்றத்திற்காக தலுக்தருக்கு நீதிமன்றத்தால் மரண தண்டனை விதிக்கப்பட்டது. இவர் தலைமறைவாகவும் விசாரணைக்கு உட்படாமலும் இருந்தார். 1971 ஆம் ஆண்டில், போக்ராவில் உள்ள அடம்திகி காவல் நிலையத்தின் ரசக்கார் தளபதியாக தலுக்தர் பணியாற்றியதாகவும், குறைந்தது 19 பேரைக் கொன்றதாகவும் குற்றம் சாட்டப்பட்டது.
# மதியூர் ரகுமான்

**மதியூர் ரகுமான்** (* Matiur Rahman*) (பிறப்பு 2 ஜனவரி 1946 ) வங்காளதேசத்தில் மிகப் பெரிய அளவில் விநியோகிக்கப்படும் பெங்காலி மொழி நாளிதழான *புரோதோம் அலோ*வின் ஆசிரியர் ஆவார். பத்திரிகை, இலக்கியம் மற்றும் படைப்புத் தொடர்பு கலைப் பிரிவில் 2005 ஆம் ஆண்டிற்கான ரமோன் மக்சேசே விருதைப் பெற்றவர்.
# மதியூர் ரகுமான்

## சொந்த வாழ்க்கை

ரகுமான், 2 ஜனவரி 1946 இல் வழக்கறிஞர் முகமது பஸ்லூர் ரகுமான் மற்றும் இலுத்புனேசா பேகம் ஆகியோருக்கு மகனாக கொல்கத்தாவில் பிறந்தார். இடைநிலைக் கல்விக்காக, நவாப்பூர் அரசு உயர்நிலைப் பள்ளியிலும் பின்னர் டாக்கா கல்லூரியிலும் பயின்றார். உயர் கல்வியை டாக்கா பல்கலைக்கழகத்தில் பயின்றார் . மேலும், 1967 இல் புள்ளியியல் துறையில் முதுகலைப் பட்டம் பெற்றார். மாணவராக இருந்தபோது, இவர் ஒரு பொதுவுடைமைவாதியானார். பின்னர், கிழக்கு பாக்கித்தான் மாணவர் சங்கத்தின் தலைவராக இருந்தார். பின்னர், இன்றும் சட்ட விரோதமான வங்காளதேச பொதுவுடைமைக் கட்சியின் ரகசிய உறுப்பினராக இருந்தார்.
# மதியூர் ரகுமான்

## தொழில்

இரகுமான் 1970 இல் சோசலிச வார இதழான *எகோடா*வின் ஆசிரியராக பத்திரிகைத் துறையில் நுழைந்தார். 1970களில் ஐந்தாண்டுகளுக்கு, *வோர்ல்டு மார்க்சிஸ்ட் ரிவியூ* என்ற இதழின் வங்காளதேசப் பதிப்பையும் வெளியிட்டார். 21 ஆண்டுகளுக்குப் பிறகு, கிழக்கு தொகுதியின் வீழ்ச்சிக்குப் பிறகு இவர் அந்தப் பதவியை விட்டு விலகினார். இவர் *எகோடா*வை விட்டு வெளியேறிய பிறகு, *அஜ்கர் ககோஜ்* செய்தித்தாளில் பத்திரிகையாளராக பணியாற்றினார். பிப்ரவரி 1992 இல், அடுத்த ஆறு ஆண்டுகளுக்கு இவர் *போரர் ககோஜ்* என்ற பத்திரிக்கையை வெளியிட்டார். சபர் உசைன் சௌத்ரி அவாமி லீக் அரசாங்கத்தின் அமைச்சரவையில் இணைந்த பிறகு, ஆளும் கட்சிக்கு ஏற்ப செய்தித்தாள்களின் நிலைப்பாட்டை வடிவமைக்க இகுமானுக்கு அழுத்தம் கொடுக்கப்பட்டது. இதன் காரணமாக அங்கிருந்து விலகினார். 1998 இல், இவர் *புரோதம் அலோ* என்ற தினசரி செய்தித்தாளை நிறுவினார்.  
பிப்ரவரி 12, 2013 அன்று, ஜமாத்-ஷிபிர் தொழிலாளர்கள் கலவரத்தில் ஈடுபட்டு வாகனங்களை சேதப்படுத்தியபோது இவரது வாகனமும் தாக்கப்பட்டது.  
இவர் ஜூன் 2014 இல் வங்காளதேச செய்தித்தாள் உரிமையாளர்கள் சங்கத்தின் தலைவராக தேர்ந்தெடுக்கப்பட்டார் மார்ச் 2023 இல், சர்ச்சைக்குரிய மின்னணு பாதுகாப்புச் சட்டத்தின் கீழ் இவர் மீது வழக்குத் தொடரப்பட்டது. இந்த வழக்கில் நிருபர் சம்சுசமான் சம்சு, உதவி ஒளிப்பதிவாளர் மற்றும் பெயர் குறிப்பிட விரும்பாத மற்றவர்களும் குற்றம் சாட்டப்பட்டனர்.
# மலேகா பேகம்

**மலேகா பேகம்** (Maleka Begum) (பிறப்பு 1944) ஓர் வங்காளதேச பெண்ணியவாதியும், எழுத்தாளரும், கல்வியாளரும் ஆவார். இவர் வங்காளதேசத்தில் வெளிவரும் புரோதம் அலோ என்ற தினசரி பத்திரிக்கையின் ஆசிரியர் மதியூர் ரகுமானின் மனைவி ஆவார்.
# மலேகா பேகம்

## சுயசரிதை

பேகம் 1944 இல் அப்துல் அஜீஸ் மற்றும் பகிமா பேகம் ஆகியோருக்குப் பிறந்தார். செர்-இ-பங்களா பெண்கள் உயர்நிலைப் பள்ளியில் இடைநிலைக் கல்வியை முடித்தார். டாக்கா பல்கலைக்கழகத்தில் வங்காள இலக்கியத்தில் இளங்கலை மற்றும் முதுகலைப் பட்டம் பெற்றார். பின்னர், சமூகவியலில் இளங்கலை மற்றும் முதுகலைப் பட்டம் பெற்றார். டாக்கா பல்கலைக்கழகத்தில் பெண்கள் மற்றும் பாலின ஆய்வுகள் துறைக்கு வருகை தரும் பேராசிரியராக இருக்கிறார்.
பேகம் வங்காளதேச மகிளா பரிசத்தின் நிறுவன பொதுச் செயலாளர்களில் ஒருவர்.
# மலேகா பேகம்

## எழுத்துகள்

மலேகா பேகம் பெண்கள் மற்றும் பாலின பிரச்சனைகள் குறித்து 30க்கும் மேற்பட்ட புத்தகங்களை எழுதியுள்ளார்.
# ஆசாத்து உல்லா சா

**ஆசாத்து உல்லா சா** (*Assad Ullah Shah*) இந்தியாவைச் சேர்ந்த ஓர் அரசியல்வாதியாவார். 1977 ஆம் ஆண்டு முதல் 1983 ஆம் ஆண்டு வரை சம்மு காசுமீர் மாநிலத்தின் குப்வாரா தொகுதில் போட்டியிட்டு சட்டமன்ற உறுப்பினராக இருந்தார். குப்வாரா தேசிய மாநாட்டிற்கு தலைவராகவும் இவர் இருந்தார். காசுமீர் வெளியேறு இயக்கத்தின் உறுப்பினராகவும், சேக் அப்துல்லாவுக்கு நெருக்கமானவராகவும் ஆசாத்து உல்லா சா இருந்தார். பக்தவார் பேகம் என்ற பெண்னை திருமணம் செய்து கொண்டார்.
# ஆசாத்து உல்லா சா

## அரசியல் வாழ்க்கை

ஆசாத்து உல்லா சா தனது அரசியல் வாழ்க்கையை காசுமீர் வெளியேறு இயக்கத்தின் மூலம் தொடங்கினார். இதற்காக ஐந்து ஆண்டுகள் சிறையில் அடைக்கப்பட்டார். 1977 ஆம் ஆண்டில் இவர் சம்மு காசுமீரின் சட்டமன்ற உறுப்பினராகத் தேர்ந்தெடுக்கப்பட்டார்.
# பகதூர், நடிகர்

**பகதூர்** என்னும் மேடைப் பெயரில் அறியப்படும் **பாடியத் கொச்சுமொய்தீன் குஞ்ஞாலு** (1930 – 22 மே 2000) என்பவர் இந்திய மலையாளத் திரைப்பட நகைச்சுவை நடிகர் ஆவார். இவர் அடூர் பாசியுடன் சேர்ந்து, மலையாளத் திரைப்படத்துறையில் நகைச்சுவை மற்றும் வேடிக்கைக் காட்சிகளை கட்டமைப்பதில் குறிப்பிடத்தக்க பங்களிப்பாற்றினார். பகதூர் சில தீவிரமான பாத்திரங்களிலும் தொழில்முறை நாடகங்களிலும் தோன்றினார். இவரது கடைசி படம் *ஜோக்கர்*, இது இவரது மரணத்திற்குப் பிறகு வெளியானது.
# பகதூர், நடிகர்

## ஆரம்ப கால வாழ்க்கை

பகதூர் கொச்சி இராச்சியத்தில் (இன்றைய இந்தியாவின், கேரளம்) திருச்சூருக்கு அருகில் உள்ள கொடுங்கல்லூரில் 1930 இல் பதியத் பிளாங்காச்சலில் கொச்சுமொய்தீன் மற்றும் கதீஜா இணையரின் ஒன்பது பிள்ளைகளில் ஒருவராக பிறந்தார். இவருக்கு பெற்றோர் இட்டபெயர் பி.கே. குஞ்ஞாலு ஆகும். இவருடன் பிறந்த எட்டு பேரில் ஏழு பேர் சகோதரிகளாவர். இவரது குடும்பம் பொருளாதார ரீதியாக ஏழ்மையானது. மேலும் அந்த காலகட்டத்தில் கேரள சமூக அமைப்பில் வரதட்சணை என்பது வீரியமானதாக இருந்ததால் வீட்டில் இருந்த ஏழு இளம் பெண்களால் குடும்ப சுமை அதிகரித்தது. சிறுவயதிலிருந்தே நாடகங்களில் இவருக்கு ஈடுபாடு இருந்தது. 10ஆம் வகுப்பில் முதல் வகுப்பில் தேர்ச்சி பெற்று, இடைநிலைப் படிப்பிற்காக கோழிக்கோடு ஃபாரூக் கல்லூரியில் சேர்ந்தார். பணப்பிரச்சனையால் படிப்பை முடிக்க முடியாமல், பிழைப்புக்காக வேலைக்குச் செல்லத் தொடங்கினார். தனியார் பேருந்தில் பேருந்து நடத்துனராக முதலில் இவருக்கு வேலை கிடைத்தது. நடிகராக வேண்டும் என்று ஆசையால், உறவினர் மூலம் திக்குறிசி சுகுமாரன் நாயரை சந்தித்தார். திக்குறிசி இவருக்கு படங்களில் நடிக்க வாய்ப்பு அளித்து பெயரை பகதூர் என்று மாற்றினார்.  
இவர் ஜமீலாவை திருமணம் செய்து கொண்டார். இந்த இணையருக்கு சித்திக், முகமது, ருக்கியா என மூன்று பிள்ளைகள் உள்ளனர்.
# பகதூர், நடிகர்

## தொழில்

பகதூர் *அவகாசி* (1954) என்ற படத்தில் ஒரு சிறிய பாத்திரத்தில் அறிமுகமானார். அப்போது ஆகாசவாணி மற்றும் நாடகங்களிலும் நடித்து நல்ல நடிகராக தன்னை நிலைநிறுத்திக்கொண்டார். நீலா புரொடக்சனின் *படாத பைங்கிளி* படத்தில் *சக்கரவாக்கன்* என்ற பாத்திரத்தில் நடித்ததன் மூலம் பகதூர் கவனிக்கதக்கவராக ஆனார். மிகப்பெரிய வெற்றிய ஈட்டிய இப்படத்தின் வழியாக திரையுலகில் நன்கு காலூன்றினார் அடூர் பாசியுடன் இணைந்து வெற்றிக் கூட்டணியை உருவாக்கினார். மேலும் இருவரும் லாரல் மற்றும் ஹார்டியுடன் ஒப்பிடப்படுகிறார்கள். பகதூர் *நீலிசாலி* மற்றும் *முச்சீட்டு கலிக்கரண்டே மகள்* ஆகிய படங்களில் நாயகனாக நடித்தார். பகதூர் நாடகங்களிலும் நடித்து வந்தார். *மாணிக்யக்கொட்டாரம்* மற்றும் *பல்லாத பஹயன்* போன்ற பெரும் வெற்றிபெற்ற நாடகங்களை உருவாக்கிய நாடக மன்றத்தில் பங்குதாரராக இருந்தார். இந்த நாடகங்கள் பின்னாளில் இவரால் திரைப்படங்களாக எடுக்கப்பட்டன. இவர் கமல்ஹாசன் நடித்த தமிழ் திரைப்படமான *சத்யாவில்* நடித்தார். இதுவே இவர் நடித்த மலையாளம் அல்லாத ஒரே திரைப்படம் ஆகும். அப்படத்தில் கமல்ஹாசன் ஏற்ற கதாபாத்திரத்தின் தந்தையாக துணை வேடத்தில் நடித்திருந்தார். பகதூர் திருவனந்தபுரத்தில் கேசி லேப் என்ற பெயரில் கருப்பு வெள்ளை படங்களின் படச்சுருளுக்கான நுட்ப ஸ்டுடியோவைத் தொடங்கினார். ஆனால் திரைப்படங்கள் வண்ணத்திற்கு மாறுதல் என்பது விரைவு பெற்ற காலமாதலால் ஸ்டுடியோ நிறுவனம் துவக்கபட்டது தவறான நேரமாக இருந்தது. இதனால் பகதூர் நிதிச் சிக்கல்களை எதிர்கொண்டார். இறுதியாக ஸ்டுடியோ பகதூருக்கு கடன்கொடுத்தவர்களின் கைகளுக்குச் சென்றது. படுதோல்விகளை சந்திப்பதற்காகவே தொழில் தொடங்குவது போல பட விநியோக நிறுவனத்தை தொடங்கினார். இவர் தயாரித்த சில படங்கள் வணிக ரீதியாக தோல்வியடைந்தன. தொழில்துறையில் இவர் வணிக ரீதியாக தோல்வியடைந்தாலும், இவர் தனது குடும்பத்தின் பணத் தேவைகளைப் பூர்த்தி செய்ய நடிப்புத் துறையே உதவியது. பகதூர் கடைசியாக லோகிதாசின் *ஜோக்கர்* படத்தில் நடித்தார். அப்படத்தில் இவர் ஒரு வட்டகை முகாமில் மனநலம் பாதிக்கப்பட்ட மூத்த கோமாளியாக நடித்தார். படத்தில், வட்டகை குகையில் உள்ள சிங்கத்தின் கூண்டிற்குள் தானே ஏற்றிச் சென்று தற்கொலை செய்து கொள்வார்.
# பகதூர், நடிகர்

## விருதுகள்

**கேரள அரசு திரைப்பட விருதுகள் :**  
- இரண்டாவது சிறந்த நடிகர் – 1973 – *மாதவிக்குட்டி*
- இரண்டாவது சிறந்த நடிகர் – 1976 – *ஆலிங்கனம்*, *துலாவர்ஷம்*
- சிறந்த நகைச்சுவை கலைஞருக்கான கேரள அரசு திரைப்பட விருது – 1972 – பல்வேறு படங்கள்
# பகதூர், நடிகர்

## இறப்பு

பகதூர் தன் இறுதி காலத்தில் நீரிழிவு, உயர் இரத்த அழுத்தம், அதீத கொழுப்பு போன்ற பல்வேறு உடல்நலக் கோளாறுகளோடு போராடினார். உடல்நலக்குறைவு இவரை திரையுலகில் இருந்து விலக வைத்தது. ஆனால், *ஜோக்கர்* படத்தின் மூலம் மீண்டும் திரும்பிய இவர், விரைவில் உலகை விட்டு வெளியேறினார். 22 மே 2000 அன்று காலை 10 மணியளவில் பகதூர் சென்னையில் உள்ள தனது வீட்டில் கடுமையான நெஞ்சு வலியை உணர்ந்தார், அதனால் அருகிலுள்ள விஜயா மருத்துவமனைக்கு கொண்டு செல்லப்பட்டார். மாரடைப்பால் மூளையில் ஏற்பட்ட குருதி கசிவு காரணமாக இவர் மாலை 3 மணியளவில் மருத்துவமனையில் இறந்தார்.
# உண்மைச் செய்தி

**உண்மைச் செய்தி** (fact) என்பது ஒரு சூழ்நிலையின் ஒன்று அல்லது அதற்கு மேற்பட்ட அம்சங்களைப் பற்றிய உண்மையான தரவு ஆகும். நிலையான குறிப்புப் படைப்புகள் பெரும்பாலும் உண்மைகளைச் சரிபார்க்கப் பயன்படுத்தப்படுகின்றன. அறிவியல் உண்மைகள் மீண்டும் மீண்டும் கவனமாகக் கவனிப்பதன் மூலம் அல்லது சோதனைகள் அல்லது பிற வழிகளில் அளவிடுவதன் மூலம் சரிபார்க்கப்படுகின்றன.  
உதாரணமாக, "இந்த வாக்கியத்தில் வார்த்தைகள் உள்ளன" எனும் வாக்கியம் ஒரு மொழியியல் உண்மையை துல்லியமாக விவரிக்கிறது, மேலும் "சூரியன் ஒரு நட்சத்திரம்" என்பது ஒரு வானியல் உண்மையைத் துல்லியமாக விவரிக்கிறது. மேலும், "ஆபிரகாம் லிங்கன் அமெரிக்காவின் 16வது குடியரசுத் தலைவர்" மற்றும் "ஆபிரகாம் லிங்கன் படுகொலை செய்யப்பட்டார்" ஆகிய இரண்டும் வரலாற்று உண்மைகளைத் துல்லியமாக விவரிக்கின்றன. பொதுவாக, உண்மைகள் நம்பிக்கை மற்றும் அறிவு மற்றும் கருத்து ஆகியவற்றிலிருந்து சுயாதீனமானவையாகும்.  
உண்மைகள் அனுமானங்கள், கோட்பாடுகள், மதிப்புகள் மற்றும் பொருள்களிலிருந்து வேறுபட்டவையாகும்.
# உண்மைச் செய்தி

## சொற்பிறப்பியல் மற்றும் பயன்பாடு

உண்மைச் செய்தி *என்ற* சொல் இலத்தீன் சொல்லான *factum என்பதில்* இருந்து வந்தது. இது ஆங்கிலத்தில் அதே அர்த்தத்தில் பயன்படுத்தப்பட்டது: "ஒரு காரியம் செய்யப்பட்டது அல்லது நிகழ்த்தப்பட்டது" இத்தகைய அர்த்தம் இப்போது வழக்கற்றுப் போய்விட்டது. "உண்மையில் நிகழ்ந்தது அல்லது நடப்பது" என்ற பொதுவான பயன்பாடு 16 ஆம் நூற்றாண்டின் மத்தியில் இருந்து பயன்படுத்தப்பட்டு வருகிறது.
# நீலகிரி புழுப் பாம்பு

***ஜெர்கோபிலசு திண்டல்லி*** (*Gerrhopilus tindalli*) பொதுவாக **நீலகிரி மலை புழுப் பாம்பு** அல்லது **திண்டலின் புழு பாம்பு** என்றும் அழைக்கப்படுகிறது. இது *கெர்ரோபிலிடே* குடும்பத்தில் உள்ள தீங்கிழைக்காத குருட்டுப் பாம்பு சிற்றினமாகும். இந்த சிற்றினம் தென்னிந்தியாவில் மட்டும் காணப்படும் அகணிய உயிரி. இச்சிற்றினத்தின் கீழ் அங்கீகரிக்கப்பட்ட துணையினங்கள் எதுவும் இல்லை.
# நீலகிரி புழுப் பாம்பு

## சொற்பிறப்பியல்

நீலகிரி மலை புழுப் பாம்பினுடைய சிற்றினப் பெயரான, *திண்டல்லி*, ரோஜர் திண்டாலின் நினைவாக இடப்பட்டது.
# நீலகிரி புழுப் பாம்பு

## புவியியல் வரம்பு

*ஜி. திண்டல்லி* இந்தியாவில் மலபார் மாவட்டத்தில் நீலகிரி மலைகளில் காணப்படுகிறது. "நிலம்பூர், மலபார் மாவட்டம்" என்ற வகை வட்டாரம் கொடுக்கப்பட்டுள்ளது.
# நீலகிரி புழுப் பாம்பு

## வாழ்விடம்

*ஜி. திண்டல்லியின்* விருப்பமான இயற்கை வாழ்விடம் காடு ஆகும்.
# நீலகிரி புழுப் பாம்பு

## இனப்பெருக்கம்

*ஜி. திண்டல்லி* முட்டையிட்டு இனப்பெருக்கம் செய்யக்கூடியது.
# எஸ். பி. பிள்ளை

**எஸ். பி. பிள்ளை** (28 நவம்பர் 1913 - 12 ஜூன் 1985) என்பவர் இந்தியத் திரைப்படம் மற்றும் நாடக நடிகர் ஆவார். இவர் மலையாளத் திரைப்படங்களில் நகைச்சுவைப் பாத்திரங்களில் நடித்ததற்கு மிகவும் பிரபலமானவர்.
# எஸ். பி. பிள்ளை

## வாழ்க்கை

எஸ். பி. பிள்ளை என்கிற எஸ். பங்கஜாக்சன் பிள்ளை 1913 ஆம் ஆண்டு கோட்டயம் மாவட்டத்தில் உள்ள கோயில் நகரமான ஏற்றுமானூரில் பிறந்தார். இவரது தந்தை சங்கரப்பிள்ளை, ஒரு காவலர் ஆவார். இவர் இளம் வயதிலேயே பெற்றோரை இழந்தார். அடிப்படைக் கல்வி கற்க முடியாமல் கலமண்டலத்தில் சில ஆண்டுகள் ஒட்டன் துள்ளல் பயிற்சி பெற்றார். நாடகங்களில் துணை நடிகராக தனது வாழ்க்கையைத் தொடங்கினார். இவரது முதல் படமான அப்பன் தம்புரானின் *பூதராயர்* வெளியாகவில்லை. முதலில் வெளியான இவரது படம் *ஞானாம்பிகா* (1940). *நல்ல தங்க* (1951) என்ற வெற்றிப் படத்திற்குப் பிறகு நகைச்சுவை நடிகராகப் புகழ் பெற்றார். சினேகசீமா, நாயாறு பிடிச்சப்புலிவாலு, செம்மன், பார்யா, விடருண்ணா மோட்டுகள் உட்பட 300க்கும் மேற்பட்ட படங்களில் குறிப்பிடத்தக்க வேடங்களில் நடித்தார். உதயாவின் கிட்டத்தட்ட அனைத்து வடக்கன் பாட்டு படங்களிலும் பாணனார் வேடத்தில் நடித்தார். 1957 ஆம் ஆண்டு *தஸ்கரவீரன்* திரைப்படத்திற்காக *வாயாரனு நமக்கு தெய்வம் என்ற* பாடலைப் பாடியுள்ளார். *சஞ்சாரி* (1981) இவரது கடைசி படம். *டாக்ஸி டிரைவர்* படத்தில் நடித்ததற்காக இவர் இரண்டாவது சிறந்த நடிகருக்கான கேரள அரசு திரைப்பட விருதை பெற்றார். இவர் 1985 சூன் 12 அன்று இறந்தார். நடிகை மஞ்சு பிள்ளை இவரது பேத்தி.
# எஸ். பி. பிள்ளை

## விருதுகள்

**கேரள அரசு திரைப்பட விருதுகள் :**  
- இரண்டாவது சிறந்த நடிகர் – 1977 – டாக்சி டிரைவர்
- திருவிதாங்கூர் தேவசம் போர்டு இவருக்கு கலாரத்தினம் விருது வழங்கி கவுரவித்தது
- மயூரா விருது
# கே. வி. சாந்தி

**சாந்தி** என்ற மேடைப் பெயரால் அறியப்பட்ட **கே. வி. சாந்தி** (25, சூன், 1937 - செப்டம்பர் 21, 2020) என்பவர் மலையாளம், தெலுங்கு, இந்தி, தமிழ்த் திரைப்படங்களில் நடித்த இந்திய நடிகை ஆவார். இவர் 1950களின் பிற்பகுதி, 1960கள் மற்றும் 1970களில் இந்தியத் திரைப்படங்களில் ஒரு முக்கிய முன்னணி நடிகையாகவும், நடனக் கலைஞராகவும் இருந்தார். 1956 ஆம் ஆண்டு *சோரி சோரி* உள்ளிட்ட பிரபலமான இந்தி படங்களில் நடித்தார்.
# கே. வி. சாந்தி

## பின்னணி

இவர் கேரளத்தின் கோட்டயத்தில் உள்ள சம்கிராந்தியில் பிறந்தார், பின்னர் சென்னைக்கு குடிபெயர்ந்தார். சசிகுமார் என்பவரை திருமணம் செய்து கொண்ட இவர்களுக்கு சியாம் குமார் என்ற மகன் உள்ளார். மெர்ரிலேண்ட் ஸ்டுடியோவின் திரைப்படங்களின் நிரந்தர நடிகைகளில் ஒருவராக இருந்தார். இவர் 50 இக்கும் மேற்பட்ட மலையாளத் திரைப்படங்களிலும் தமிழ், கன்னடம், தெலுங்கு, இந்தி ஆகியமொழிகளில் சில திரைப்படங்களிலும் நடித்துள்ளார்.
# கே. வி. சாந்தி

## திரைப்படவியல்

நடித்த சில தமிழ்ப் படங்கள்  
- பெண்குலத்தின் பொன் விளக்கு (1959)
- மருதநாட்டு வீரன் (1961)
- எல்லாம் உனக்காக (1961)
- ஆடிப்பெருக்கு (1962)
# கோஷி மாகாண முதல்வர்

**கோஷி மாகாணத்தின் முதல்வர்** (*Chief Minister of Koshi Province*) என்பவர் கோஷி மாகாணத்தின் அரசாங்கத்தின் தலைவராக உள்ளார். நேபாள அரசியலமைப்பின் 167ஆவது பிரிவின்படி மாகாண ஆளுநரால் முதலமைச்சர் நியமிக்கப்படுகிறார். முதலமைச்சர் ஐந்து வருடங்கள் அல்லது மாகாணசபை கலைக்கப்படும் வரை பதவியிலிருப்பார், மேலும் இவர் பேரவையின் நம்பிக்கையைக் கொண்டிருப்பதால், இவர் பதவிக்கால வரம்புகளுக்கு உட்பட்டவர் அல்ல.
# கோஷி மாகாண முதல்வர்

## தகுதி

நேபாள அரசியலமைப்பு முதலமைச்சர் பதவிக்கு தகுதி பெறுவதற்கு தேவையான தகுதிகளை அமைக்கிறது. ஒரு முதலமைச்சர் மாகாண சபையில் உறுப்பினராவதற்கு தகுதிகளை பூர்த்தி செய்ய வேண்டும்.
# ஜார்கெட்டி கிளிங்கர்

**ஜார்கெட்டி கிளிங்கர்** *(Georgette Klinger)* (**எக்சுட்டைன்** எனப்படுபவர்; பிப்ரவரி 28, 1915 – யனவரி 9, 2004) செக் நாட்டில் பிறந்த அமெரிக்க வணிகரும் அண்டவியலாளரும் ஆவார். இவர் 1941 இல் அமெரிக்காவில் நியூயார்க் நகரில் ஜார்கெட்டி கிளிங்கர் குழுமம் எனும் தோற்பேணல் தொழில்நிறுவனத்தை நிறுவினார். மொராவியாவின் புரூனோவில் செல்வக் குடும்பத்தில் பிறந்த இவர், அழகூட்டுங்கலையில் ஆர்வம் கொண்டு அக்னே தடிப்பை நீக்கும் வாசப்பொருளளை உருவாக்கி அழகுப் பொட்டியில் வெற்றி பெற்றார். இவர் தன் முதல் தோற்பேணகத்தில் 1938 ஆம் ஆண்டில் தொடங்கி ஓராண்டுக்குல் செருமனி நாசிக் கட்சி செக்கோசுலோவாக்கயவைப் பிடித்ததும் வெளிந்ட்டுக்கு புலம்பெயர அதை மூடநேர்ந்தது.
# ஜார்கெட்டி கிளிங்கர்

## ஆளுமையும் தகைமையும்

தோல் அக்கறையின் புலமுதல்வர் என இவர் போற்றப்பட்டார். இவரது பலமில்லியன் நயநாகரிகத் தோற்பேனல் தொழில்துறையின் முன்னோடியாக அமைந்தது.). இவர் ஐரொப்பியவகை தோல் பேணுகையை அமெரிக்காவுக்கு கொணர்ந்தார்., ஓ சில்லிவானின் கூற்றுப்படி, இவர் அறிவியல்முறை தோல்பேணுகையை வளர்த்தெடுத்தார். நியூயார்க் டைம்சின் தவுகிளாசு மார்ட்டின் * கிளிங்கர் தோலை உறுப்பின் புறப்பரப்பாகக் கருதாமல் அதை மென்மையான உயிர்ப்பான உறுபாகவே கருதினார்* என எழுதி, " தோல்நயப் பேணலை புரட்சிகரமாக மாற்றியது.,
# கெப்ளர்-45

## கோள் அமைப்பு

பிப்ரவரி 2011 ஆம் ஆண்டில் கண்டுபிடிக்கப்பட்ட "சூடான வியாழன்" வகைக் கோலான கெப்ளர்-45b, [ M-வகுப்பு தாய் விண்மீனின் வழக்கத்திற்கு மாறாக மிகப்பெரியது. இதன் வட்டணை விண்மீனின் சுழற்சி அச்சுக்கு 11 பாகை சாய்வில் உள்ளது.  
இந்த கோள் ஒளியியலாக தடிமனான வளையங்களைக் கொண்டிருப்பதாக வலுவாக கருதப்படுகிறது, ஏனெனில் கோள்களின் நிழல் நீளமாகத் தெரிகிறது.
# மதன் லால் சர்மா

**மதன் லால் சர்மா** (*Madan Lal Sharma*) இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு ஏப்ரல் மாதம் 22 ஆம் தேதியன்று இவர் பிறந்தார். இந்தியாவின் 14 ஆவது மக்களவை மற்றும் 15ஆவது மக்களவைகளில் சம்மு நாடாளுமன்றத் தொகுதியை பிரதிநிதித்துவப்படுத்தினார். சம்மு மற்றும் காசுமீர் மாநிலத்தின் சம்மு-பூஞ்சு நாடாளுமன்றத் தொகுதியை இந்திய நாடாளுமன்றத்தில் இரண்டு முறை பிரதிநிதித்துவப்படுத்தினார். சம்மு காசுமீர் மாநிலத்தில் இந்திய தேசிய காங்கிரசு கட்சியின் உறுப்பினராகச் செயல்பட்டார். 2014 ஆம் ஆண்டு நடைபெற்ற இந்திய நாடாளுமன்ற தேர்தலிலும் காங்கிரசு கட்சியின் சார்பில் போட்டியிட்டார், ஆனால் பாரதிய சனதா கட்சி வேட்பாளர் இயூகல் கிசோர் சர்மாவிடம் தோல்வியடைந்தார்.  
சானோ தேவி என்ற பெண்ணை இவர் திருமணம் செய்து கொண்டார். இத்தம்பதியருக்கு ஒரு மகனும் இரண்டு மகள்களும் உள்ளனர். கோவிட்டு-19 பெருந்தொற்று நோயால் பாதிக்கப்பட்டு 2020 ஆம் ஆண்டு திசம்பர் மாதம் 23 ஆம் தேதியன்று மதன்லால் சர்மா காலமானார்.
# ஐரோவாசியா தங்க மாங்குயில்

**ஐரோவாசியா தங்க மாங்குயில்** (*Eurasian golden oriole*)(*ஓரியோலசு ஓரியோலசு*), தங்க மாங்குயில் என்றும் அழைக்கப்படுகிறது. இச்சிற்றினம் வடக்கு அரைக்கோளத்தின் மிதமான பகுதிகளில் இனப்பெருக்கம் செய்யும் பாசரின் பறவைகளின் பழைய உலக மாங்குயில் குடும்பத்தின் ஒரே சிற்றினமாகும். இது ஐரோப்பா மற்றும் பாலேர்க்டிக்கில் கோடைக்கால குடியேற்றம் மற்றும் மத்திய மற்றும் தென் ஆப்பிரிக்காவில் குளிர்காலத்தைக் கழிக்கிறது.
# ஐரோவாசியா தங்க மாங்குயில்

## வகைப்பாட்டியல்

ஐரோவாசியா தங்க மாங்குயில் குறித்து 1758ஆம் ஆண்டில் கரோலஸ் லின்னேயஸ் தனது *சிசுடமா நேச்சுரேயின்* பத்தாவது பதிப்பில் விவரித்தார். *கொராசியாசு ஓரியோலசு* என்ற இருசொல் பெயர் இதற்கு வழங்கப்பட்டது. 1766-ல் லின்னேயஸ் அறிமுகப்படுத்திய *ஓரியோலசு* பேரினத்தில் இந்த சிற்றினம் இப்போது வகைப்படுத்தப்பட்டுள்ளது.  
ஐரோவாசியா தங்க மாங்குயில் மற்றும் இந்தியத் தங்க மாங்குயில் ஆகியவை முன்னர் தெளிவானதாகக் கருதப்பட்டன. ஆனால் 2005ஆம் ஆண்டில் பறவையியல் வல்லுநர்களான பமீலா ராஸ்முசென் மற்றும் ஜான் ஆண்டர்டன் *தென் ஆசியாவின் பறவைகளின்* முதல் பதிப்பில் இவற்றைத் தனித்தனி சிற்றினங்களாக விவரித்தனர். இந்த வேறுபாட்டிற்கான ஆதரவு 2010இல் வெளியிடப்பட்ட ஒரு மூலக்கூறு தொகுதி வரலாற்று ஆய்வின் மூலம் தெளிவாக்கப்பட்டது. மேலும் பெரும்பாலான பறவையியலாளர்கள் இப்போது இந்திய தங்க மாங்குயிலை ஒரு தனி சிற்றினமாகக் கருதுகின்றனர். ஐரோவாசியா தங்க மாங்குயிலின் மாற்றுப் பெயர்களில் **ஐரோப்பியத் தங்க மாங்குயில்** மற்றும் **மேற்கு ஐரோவாசியா தங்க மாங்குயில்** ஆகியவை அடங்கும். இந்த சிற்றினத்தின் கீழ் எந்த உயிரலகும் இல்லை. பெரிய ஆல்பர்ட் மேக்னசு 1250-ல் இலத்தீன் வடிவமான *ஓரியோலசைப்* பயன்படுத்தினார் மற்றும் தங்க மாங்குயில் பாடலின் காரணமாக இது *ஓனோமாடோபாய்க்* என்று தவறாகக் கூறினார். இடைக்கால இங்கிலாந்தில் இதன் பெயர், *வூட்வேல்* (மரங்கொத்தி இனம்) பாடலிருந்து பெறப்பட்டது.
# ஐரோவாசியா தங்க மாங்குயில்

## விளக்கம்

ஆண், வழக்கமான மாங்குயில் நிறமான கருப்பு மற்றும் மஞ்சள் நிற இறகுகளுடன் காணப்படும். ஆனால் பெண் மாங்குயில் பசுமை நிறத்தில் காணப்படும். மாங்குயில் கூச்ச சுபாவமுள்ளவை. மேலும் ஆண் பறவையைக் கூட விதானத்தின் துளிர்விட்ட மஞ்சள் மற்றும் பச்சை இலைகளில் பார்ப்பது மிகவும் கடினம். பறப்பதில் இவை சற்றே அமெரிக்கப் பாடும் பறவை போலவும், வலுவாகவும், நேரடியானதாகவும், நீண்ட தூரத்தில் தாழ்வுகளுடன் பறக்கும்.  
இதன் அழைப்பு ஒரு கடுமையான "குவியாக்", என்*றோ வீலா-வீ-வீயோ* அல்லது *ஓர்-ய்ய்-யோல்* ஒவ்வொரு சொற்றொடருக்கும் இடையே நுட்பமான மாறுபாடுகளுடன் ஒலிக்கும்.  
இந்திய தங்க மாங்குயிலில் ஆணின் (ஓரியோலசு குண்டூ) கண்ணுக்குப் பின்னால் கருப்புக் கண் பட்டை காணப்படும். நீளமான மற்றும் வெளிறிய சிவப்பு நிறத்தில் இது உள்ளது. இறகுகளில் அதிக மஞ்சள் நிறத்துடன் காணபப்டும்.
# ஐரோவாசியா தங்க மாங்குயில்

## பரவலும் வாழிடமும்

ஐரோவாசியா தங்க மாங்குயில் சிற்றினத்தின் இனப்பெருக்க வரம்பு மேற்கு ஐரோப்பா மற்றும் எசுக்காண்டினாவியா கிழக்கிலிருந்து சீனா வரை பரவியுள்ளது. இவை மத்திய மற்றும் தென்னாப்பிரிக்காவில் குளிர்காலத்தில் இவை முன்பு இங்கிலாந்தில் வளர்க்கப்பட்டன. கடைசியாக 2009-ல் கிழக்கு ஆங்கிலியாவில் இனப்பெருக்கம் உறுதிப்படுத்தப்பட்டது.  
ஐரோவாசியா தங்க மாங்குயில் பல்வேறு வாழ்விடங்களில் காணப்படுகிறது. மேற்கு ஐரோப்பாவில் இவை திறந்த அகன்ற காடுகள் மற்றும் தோட்டங்கள், காப்ஸ்கள், ஆற்றங்கரை காடுகள், பழத்தோட்டங்கள், பெரிய தோட்டங்களை விரும்புகின்றன. கிழக்கு ஐரோப்பாவில் இவை அதிக தொடர்ச்சியான காடுகளிலும், கலப்பு அல்லது ஊசியிலையுள்ள காடுகளிலும் வாழ்கிறது. இவை பொதுவாக மரங்களற்ற வாழ்விடங்களைத் தவிர்க்கின்றன, ஆனால் இங்கே தீவனம் தேடக்கூடும். இவற்றின் குளிர்கால வாழ்விடங்களில் பகுதி வறண்ட ஈரப்பதமான வனப்பகுதி, உயரமான காடுகள், ஆற்றங்கரை காடுகள், வனப்பகுதி/சவன்னா மொசைக் மற்றும் சவன்னா ஆகும்.
# ஐரோவாசியா தங்க மாங்குயில்

## நடத்தை மற்றும் சூழலியல்

### இனப்பெருக்கம்

ஐரோவாசியா தங்க மாங்குயில்கள் 2 அல்லது 3 வயதிற்குப் பின்னர் இனப்பெருக்கம் செய்யத் துவங்குகிறது. ஆண் பறவைகள் பொதுவாகப் பெண் பறவைகளுக்குப் பல நாட்களுக்கு முன்பே இனப்பெருக்கப் பகுதிக்கு வந்து சேரும். ஒரு பிரதேசத்திற்கு அல்லது ஒரு குறிப்பிட்ட கூடு தளத்தில் ஏற்பட்ட இனப்பெருக்க நம்பகத்தன்மை, இணை-பிணைப்பு ஒரு இனப்பெருக்க காலத்திலிருந்து அடுத்த இனப்பெருக்க காலத்திற்கும் தொடரலாம். இவை மரத்தின் உச்சியில் ஆழமான கோப்பை வடிவ கூட்டினை சிறிய கிளையின் கிடைமட்ட பிளவில் அமைக்கின்றன. கூடுகள் பெண் பறவைகளால் கட்டப்படுகிறன. ஆனால் ஆண் பறவைகளும் சில நேரங்களில் கூடுகட்டத் தேவையான பொருட்களைச் சேகரிக்கும். கூட்டினை நிலைநிறுத்த 40 செ.மீ. வரை நீளமுள்ள தாவர இழைகளைப் பயன்படுத்தும். புல், இறகுகள் மற்றும் கம்பளியும் பயன்படுத்தப்படுகிறது. கூடுகளில் 3 முதல் 5 முட்டைகள் வரை இருக்கும். முட்டைகள் ஒரு நாள் இடைவெளியில் அதிகாலையில் இடப்படும். முட்டைகள் சராசரியாக 30.4மிமீ ×21.3மிமீ (1.20× இல்0.84இல்) 7.3 கணக்கிடப்பட்ட எடையுடன் இருக்கும். இவை வெள்ளை, களிம்பு அல்லது மிகவும் வெளிர் இளஞ்சிவப்பு நிறத்துடன் மற்றும் கருப்பு புள்ளிகளுடன் காணப்படும். முட்டைகளைப் பெண் பறவைகள் அடைகாக்கின்றன. ஆனால் ஆண்பறவைகளும் குறுகிய காலத்திற்கு அடைகாக்கும். இக்காலத்தில் பெண் பறவைகள் இறை தேடும். முட்டைகள் 16-17 நாட்களுக்குப் பிறகு பொரிக்கின்றன. குஞ்சுகள் இரண்டு பறவைகளாலும் உணவளிக்கப்படும். இரண்டிலிருந்து மூன்று வாரங்களுக்குள் இளம் பறவைகள் கூட்டிலிருந்து பறந்து செல்கின்றன.. பெற்றோர்கள் தங்கள் கூட்டை தீவிரமாகப் பாதுகாப்பதால் முட்டைகள் அரிதாகவே வேட்டையாடுபவர்களிடம் இழக்கப்படுகிறது.  
1986ஆம் ஆண்டு லிங்கன்சயரில் வளையமிடப்பட்டு, 1996ஆம் ஆண்டு கேம்பிரிட்ஜ்சயரில் உயிருடன் காணப்பட்ட ஒரு ஆண் பறவை, 10 ஆண்டுகள் மற்றும் 1 மாதம் ஆயுளை உடையது என்பது ஐரோவாசியா தங்க மாங்குயிலின் பதிவு செய்யப்பட்ட அதிக பட்ச ஆயுட்காலமாக உள்ளது.
# ஐரோவாசியா தங்க மாங்குயில்

## நடத்தை மற்றும் சூழலியல்

### உணவு

இவை பூச்சிகள் மற்றும் பழங்களை உண்கின்றன. இவற்றின் அலகுகளைப் பயன்படுத்தி பிளவுகளில் மறைந்திருக்கும் பூச்சிகளை எடுக்கின்றன.
# ஐரோவாசியா தங்க மாங்குயில்

## பாதுகாப்பு

தங்க மாங்குயில்கள் மிகப் பெரிய வரம்பில் வாழ்கின்றன. இவற்றின் எண்ணிக்கையும் அதிகம், நிலையானவை. எனவே, இவை பன்னாட்டு பறவை வாழ்க்கை மூலம் தீவாய்ப்புக் கவலை குறைந்த இனமாக மதிப்பிடப்படுகிறது.
# கெம்பராஜ் அர்ஸ்

**டி. கெம்பராஜ்** என அழைக்கப்பட்ட **தே. கெம்ராஜ் அர்ஸ்** (*D. Kemaparaj Urs*, 5 பிப்ரவரி 1917 – 18 மே 1982) என்பவர் ஒரு இந்திய சுதந்திரப் போராட்ட வீரர், நடிகர், இயக்குநர், திரைப்படத் தயாரிப்பாளர் ஆவார். இவர் முதன்மையாக கன்னடத் திரைப்படத்துறையில் பணியாற்றினார். 1940கள் மற்றும் 1950களில் இவரது திரைப்படங்கள் பார்வையாளர்களிடம் தாக்கத்தை ஏற்படுத்தின. ராஜ்குமார் திரைத்துறைக்கு வருவதற்கு முன்பே, அர்ஸ் நன்கு பிரபலமான நட்சத்திரமாக இருந்தார். இவரது அண்ணன் டி. தேவராஜ் அர்ஸ், கர்நாடக முதல்வராக பணியாற்றினார்.
# கெம்பராஜ் அர்ஸ்

## தனிப்பட்ட வாழ்க்கை

கெம்பராஜ் அர்ஸ், மைசூரில் உள்ள உன்சூர் வட்டத்தில் உள்ள கல்லள்ளி என்ற சிற்றூரில் தேவராஜ் அர்ஸ், தேவீரம்மணி இணையருக்கு மகனாகப் பிறந்தார். இவரது அண்ணன் டி. தேவராஜ் அர்ஸ். கெம்பராஜ் ஆங்கில இலக்கியம் படித்தவர். இவர் தனது வகுப்புத் தோழியான *லலிதாவை* மணந்து மூன்று மகள்களைப் பெற்றார். அர்ஸ் மருத்துவராக ஆசைப்பட்டார், ஆனால் மகாத்மா காந்தியால் ஈர்க்கப்பட்டு சுதந்திரப் போராட்டத்தில் ஈடுபட்டு சிறையில் அடைக்கப்பட்டார்.
# கெம்பராஜ் அர்ஸ்

## தொழில்

அர்ஸ் கன்னட நாடகக் கலைஞரான குப்பி வீரண்ணாவைச் சந்தித்து, குப்பி நிறுவனத்தின் நாடகங்களில் நடிக்கத் தொடங்கினார். 1942 இல், ஒரு சுயாதீன தயாரிப்பாளராக, குப்பி வீரண்ணா தனது முதல் திரைப்படமான ஜீவன நாடகத்தை தனது சொந்த பதாகையான *குப்பி பிலிம்ஸ்* மூலம் தயாரித்தார். அப்படத்தில் சாந்தா ஊப்ளிகர், எம். வி. ராஜம்மா ஆகியோரை ஜோடியாக கொண்டு கெம்பராஜ் அர்ஸ் கதாநாயகனாக நடித்தார். பின்னர் 1947-ல் கிருஷ்ணலீலா படத்தில் *கம்சனாக* நடித்தார். 1951 ஆம் ஆண்டு ராஜ விக்கிரமா ஒரே திரையரங்கில் 25 வாரங்கள் ஓடி மிகப்பெரிய வெற்றி பெற்றது. இவர் கன்னடம், தமிழ், தெலுங்கு ஆகிய மொழிகளில் ஏராளமான திரைப்படங்களை தயாரித்து இயக்கியுள்ளார். உர்ஸ் *"கருநாடக திரைப்பட மேம்பாட்டு வாரியத்தின்"* தலைவராகவும் இருந்துள்ளார்.
# கெம்பராஜ் அர்ஸ்

## சுயசரிதை

கெம்பராஜ் அர்ஸ் 1979 இல் வெளியிடப்பட்ட "அருவத்து வருசகலு" (அறுபது ஆண்டுகள்) என்ற சுயசரிதையை எழுதினார்.
# கெம்பராஜ் அர்ஸ்

## இறப்பு

கெம்பராஜ் அர்ஸ் 18 மே 1982 இல் இறந்தார், இவருக்கு மனைவி மற்றும் மகள்கள் இருந்தனர்.
# கெம்பராஜ் அர்ஸ்

## திரைப்படவியல்

| இயக்குநர் | தயாரிப்பாளர் | நடிகர் |  |  |
| --- | --- | --- | --- | --- |
| 1942 | *ஜீவன நாடகா* | கன்னடம் | மோகன் | அறிமுகப் படம் |
| 1947 | *மகாநந்தா* | கன்னடம் |  |  |
| 1947 | *கிருஷ்ணலீலா* | கன்னடம் | கம்சன் |  |
| 1948 | *பக்த ராமதாஸ்* | கன்னடம் | பாத் ஷா |  |
| 1950 | *சிவா பார்வதி* | கன்னடம் |  |  |
| 1950 | *ராஜ விக்கிரமா* | கன்னடம்
தமிழ் | விக்ரமா |  |
| 1953 | *ஸ்ரீகிருஷ்ணா* | கன்னடம் |  |  |
| 1954 | *கற்கோட்டை* | தமிழ் |  |  |
| 1954 | *ஜலதுர்கா* | கன்னடம் |  |  |
| 1957 | *நள தமயந்தி* | கன்னடம்
தமிழ் |  |  |
| 1959 | *அழகர்மலை கள்வன்* | தமிழ் |  |  |
| 1964 | *நவ ஜீவனா* | கன்னடம் | } |  |
# கருப்பு கருஞ்சிவப்பு மாங்குயில்

**கருப்பு கருஞ்சிவப்பு மாங்குயில்** (*Black-and-crimson oriole)(ஓரியோலசு கான்சங்குனியசு*) என்பது ஓரியோலிடே குடும்பத்தில் உள்ள ஒரு பறவை சிற்றினமாகும்.  
இது இந்தோனேசியா மற்றும் மலேசியாவில் காணப்படுகிறது. இங்கு அதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகளாகும் .
# கருப்பு கருஞ்சிவப்பு மாங்குயில்

## வகைப்பாட்டியல்

கருப்பு-கருஞ்சிவப்பு மாங்குயில் முதலில் *லெப்டோப்டெரிக்சு* (*அர்டமெல்லாவின்* ஒத்த பெயர்) பேரினத்தில் விவரிக்கப்பட்டது. கரும் மாங்குயில், அரக்கு மாங்குயில் மற்றும் வெள்ளி மாங்குயில்களுடன், இது சிவப்பு மற்றும் கருப்பு மாங்குயில் உயிரினக் கிளைக்குச் சொந்தமானது. கருப்பு கருஞ்சிவப்பு மாங்குயிலின் பிற பெயர்களில் **கருப்பு-சிவப்பு மாங்குயில்** மற்றும் **கருஞ்சிவப்பு-மார்பு மாங்குயில்** ஆகியவை அடங்கும்.
# கருப்பு கருஞ்சிவப்பு மாங்குயில்

## வகைப்பாட்டியல்

### துணையினங்கள்

மூன்று துணையினங்கள் அங்கீகரிக்கப்பட்டுள்ளன:  
- *ஓ. கா. மலேயனசு* - <small>இராபின்சன் & குளோசு, 1923</small>: மலாய் தீபகற்பம்
- *ஓ. கா.* *கான்சங்குனியசு*- <small>(இராம்சே, 1881)</small>சுமாத்திரா
- *ஓ. கா. வல்னெராட்டசு* - <small>சார்ப்பி, 1887</small>: வடக்கு போர்னியோ
# ஆப்பிரிக்கத் தங்க மாங்குயில்

**ஆப்பிரிக்கத் தங்க மாங்குயில்** (***ஓரியோலசு ஆரடசு***) அல்லது **ஆப்பிரிக்க மாங்குயில்**, சகாரா பாலைவனத்தின் தெற்கே ஆப்பிரிக்காவில் வசிக்கும் பாசரின் பறவைகளின் ஓரியோலிடே குடும்பத்தைச் சேர்ந்த பறவைச் சிற்றினம் ஆகும்.  
இது அடர்த்தியான புதர் மற்றும் மரங்கள் அடர்ந்த பகுதிகளில் காணப்படும் பறவை. தொங்கும் கூடை வடிவ கூடுகளை மரத்தில் கட்டுகின்றன. இதில் இரண்டு முட்டைகள் வரை இடப்படும். ஆப்பிரிக்கத் தங்க மாங்குயில் பூச்சிகள் மற்றும் பழங்கள், குறிப்பாக அத்திப்பழங்களை உணவாக உண்ணுகின்றன. மாங்குயில்கள் அதிக நேரத்தை மரத்தின் மேற்தளங்களில் செலவிடும்.
# ஆப்பிரிக்கத் தங்க மாங்குயில்

## வகைப்பாட்டியல்

"ஓரியோசு" என்ற பெயர் முதன்முதலில் (இலத்தீன் வடிவத்தில் *ஓரியோலசு*) பெரிய ஆல்பர்டால் சுமார் 1250-ல் பதிவு செய்யப்பட்டது. மேலும் தங்க மாங்குயில் எனும் இயல்பொலிச் சொல்லிலிருந்து பெறப்பட்டதாகக் கூறப்படுகிறது.  
புதிய உலக மாங்குயில்கள் தோற்றத்தில் ஓரியோலிடேயைப் போலவே இருக்கின்றன. ஆனால் பழைய உலகப் பறவைகளுடன் தொடர்பில்லாத இக்டெரிடுகள் ஆகும்.
# ஆப்பிரிக்கத் தங்க மாங்குயில்

## வகைப்பாட்டியல்

### துணையினங்கள்

இரண்டு துணையினங்கள் அங்கீகரிக்கப்பட்டுள்ளன:  
- **செனகல் தங்க மாங்குயில்** (*ஓ. ஆ. ஆரடசு*) - <small>வெயிலோட், 1817</small> : செனகல் மற்றும் காம்பியாவிலிருந்து மேற்கு எத்தியோப்பியா மற்றும் தெற்கு சோமாலியா வரை
- **தென்னாப்பிரிக்க தங்க மாங்குயில்** (*ஓ. ஆ. நோட்டசு*) - <small>பீட்டர்சு, டபிள்யூ, 1868</small> : அங்கோலாவிலிருந்து மத்திய மொசாம்பிக் வரை
# ஆப்பிரிக்கத் தங்க மாங்குயில்

## விளக்கம்

ஆண் பறவையானது வழக்கமான மாங்குயில் போலக் கருப்பு மற்றும் மஞ்சள் நிற இறகுகளில் காணப்படும். இருப்பினும் இறகுகள் மஞ்சள் நிறத்தில் காணப்படும். பறக்கும் இறகுகள் மற்றும் வால் மையத்தில் மட்டும் திடமான கருப்பு நிறத்தில் இருக்கும். சிறகுகளில் அதிக அளவு தங்க நிறம் காணப்படும். இது ஆப்பிரிக்காவில் குளிர்காலத்தில் இருக்கும் ஐரோவாசியா தங்க மாங்குயிலிருந்து இருந்து வேறுபட்டது.  
பெண் பறவையானது பச்சை நிறத்தில் காணப்படும். இது ஐரோப்பிய இனங்களிலிருந்து வேறுபட்ட இறக்கைகள் மற்றும் கண்ணைச் சுற்றி கருப்பு நிறத்துடன் காணப்படும். மாங்குயில்கள் கூச்ச சுபாவமுள்ளவை. மேலும் ஆண் பறவையும் கூட விதானத்தின் மஞ்சள் மற்றும் பச்சை நிற இலைகளுடன் மறைந்து பார்ப்பதற்குக் கடினமானதாக காணப்படும்.  
பறக்கும் போது இவை அமெரிக்க பாடும் பறவை போலக் காணப்படும்.